krc cs ky ky ky ky kk ru ky ky ky ky ky ky ky ru kk kk ru ru ru ky ky kk kk kk ru kk ky ky ky ky ky ky ru ky ru ky ru ru ru en
"Ачык саясат", 31.03.09 - 2-бет: •
Интернетке ишенесиңби же имиштерге ишенесиңби?
Азыркы күндө кысым менен кырсыкка кабылбаган Кыргызстандагы массалык маалымат каржаттарынын көпчүлүгү, эртеңки президенттик шайлоолор тууралуу эл арасында сурамжылоо иштерин жүргүзүп жатат. Ал эми, интернет сайты бар маалымат агенттиктердин көпчүлүгү эртеңки президентикке бара турган болчок талапкерлер жөнүндө, азыркы ажобуздун шайлоолор алдындагы деңгээли жөнүндө сурамжылоо суроолорун өздөрүнүн башкы беттерине коюп, азыртан анализ жүргүзүп жатат. Интернеттеги добуш берүү мүмкүнчүлүгүнө, интернет каналына кирүүгө мүмкүнчүлүгү бар адамдар катышат. Алардын азыркы добуш берүү жыйынтыктарын, карапайым калкыбыздын билип турганы жакшы болсо керек. Андыктан биз, айрым интернет сайттардагы сурамжылоолор боюнча аздыр-көптүр тааныштырып коюуну эп көрдүк.
"Diesel.elkat.kg" популярдуу маалымат агенттиги, "президенттик шайлоодо Бакиевге добушуңузду бересизби?" деген суроо менен жүргүзгөн сурамжылоонун жыйынтыгы;
Шайлоого барбайм - 17.70 пайыз
"Pravda.kg" маалымат агенттиги, "Бакиев отставкага кетиш керекпи?" деген сурамжылоо жүргүзгөн. Жыйынты;
Ооба, тез аранын ичинде кетиши керек - 86 пайыз,
Жок, ал биринчи мөөнөтүн бүтүрүп, анан кетиши керек - 9 пайыз,
Жок, ал биринчи мөөнөтүн бүтүрүп, экинчи мөөнөткө шайланышы керек - 3 пайыз,
Жок, ал түбөлүк президент болушу керек - 1 пайыз.
"24.kg" маалымат агенттиги, "Оппозициядан кайсы талапкер эртеңки президенттик шайлоолго көрсөтүлүшү мүмкүн?" деген суроону койгон экен. Акыркы маалымат боюнча жыйынтыгы төмөнкүдөй:
Өмүрбек Текебаев - 45.35 пайыз,
Алмазбек Атамбаев - 13.95 пайыз,
Темир Сариев - 8.14 пайыз,
Бактыбек Бешимов - 8.14 пайыз,
Роза Отунбаева - 4.65 пайыз,
Равшан Жеенбеков - 1.16 пайыз
Аликбек Жекшенкулов - 1.16 пайыз
"Pravda.kg" агенттиги, "эртеңки шайлоодо кимге добуш бересиз? деген сурамжылоо жүргүзсө, жыйынтыгы төмөндөгүдөй болуптур;
Өмүрбек Текебаев - 30 пайыз,
Темир Сариев - 18 пайыз,
Бактыбек Бешимов - 11 пайыз,
Нариман Түлеев - 7 пайыз,
Курманбек Бакиев - 3 пайыз,
Адахам Мадумаров - 1 пайыз
Ошондой эле, жогорудагы аты аталган интернет сайттар, "эртеңки шайлоонун таза өтүшүнө ишенесиңби? деген суроо беришсе, 3 пайыз "ишенебиз" дешсе, 65 пайызы "ишенбейбиз" дешкен.
"Жогорку Кеңешке болгон көз карашыңыз кандай?" деген суроого 4 пайызга жетпеген адамдар "түзүк" деп жооп беришсе, 96 пайыздан ашыгы "жаман" деп жооп беришкен. Ал эми, "азыркы парламентти эл шайлаганына ишенесиңби?" деген суроого, бир да киши "ооба" деп жооп бербептир.
Куловдун ажолук амбициясы куурады
"Ар-намыс" партиясынын кезектеги жыйыны болуп өтүп, анда, алдыдагы ажолук ат салышуулар маселеси каралган. Жайындагы президенттик шайлоо жаңжалдарды жаратып жибериши мүмкүн экендигинен чоочуркаган "арнамысчылар", президенттик шайлоого катышпоо чечимин кабыл алышкан. Шайлоолордон үмүтү үзүлбөгөн "Ар-намыс" партиясы эмки парламенттик шайлоолорго даярданат экен. Бир кездердеги "темир генерал" Феликс Шашенбаевич азыркыдай саясий дарамети менен президентикке эмес, парламентке өтүшү кыйын болот. "Арнамысчылар" кырдаалдын курчушунан эмес, кадыр-барк менен каражаттын аздыгынан корккону көрүнүп турат. Феликс мырзадан башка бул партияда бычакка сап саясатчылар жокко эсе. Андан кийинки шайлоолорго "Ар-намыстын" атасы катыша албайт, себеби жашы жетимишке жетейин деп калат. Андыктан, Куловдун президенттик амбициясы куурап калды десек болот.
13-марттагы үрөй учурган автокырсыктан чогултулган сөөктөр Москва шаарындагы экспертизадан кайтып келди. Башкы прокуратуранын өзгөчө иштер боюнча тергөө бөлүмүнүн башчысы Учкун Каримовдун "Азаттык" үналгысына берген маегине таянсак, каза болгон адамдардын тууган-туушкандарынын .ана адвокаттарынын өтүнүчү боюнча экспертизанын жыйынтыгы азырынча ачыкка чыгарылбайт. Бирок, күйүп кеткен жерден алынган адамдардын дене калдыктары Медет Садыркуловго, Сергей Слепченкого жана айдоочу К. Сулаймановго таандык болуп аныкталгандарын, башка массалык маалымат каражаттары жазып чыгышты. Ал ортодо, Медет Садыркуловдун өлүмү тууралуу укмуштуудай ушактарды өкмөттүк басылмалар байма-бай бурмалап берип жатышат. Алардын айтымына ишенсек, саясатчылардын гросмейсттери Медет Чоканович казак бизнесмендерине карыз болуп калган имиш.
Конгантиевге экинчи коңгуроо кагылды
СДПК партиясынын Жалал-Абад облустук уюмунун кезектеги жыйыны өтүп, жакында боло турган жалпы республикалык курултайына 50 делегат шайланды. Жалал-Абаддык социал-демократчылар БЭКтин баардык талаптарын колдоо менен бирге ички иштер министрибиз Молдомуса Конгантиевдин кызматынан кетиши тууралуу талапты коюп, президентибизге кайрылуу кабыл алышты. Министрдин кызмат ордунан кетишине депутат Руслан Шаботоев менен депутат Жусупбек Жээнбековдун уулу Бахтыяр Амиражановдун ушул убакка чейин табылбай жатышын себеп катары көрсөтүшкөн. Эсиңиздерге сала кетсек, буга чейин бир нече өкмөттүк эмес уюмдардын лидерлери ажобузга Конгантиевдин кызматтан кетирилишин талап кылып кайрылышкан. Ошентип, коопсуздугубуз менен коомдук тартипти коргогон Конгантиевге экинчи коңгуроо кагылды